**Lepingu lisa 1**

 Vastavalt koostöölepingule nr 4-10/24/577

 *Kuupäev vastavalt digitaalse allkirjastamise päevale*

**Radius Machining OÜ stipendiumi STATUUT**

Stipendium on loodud aitamaks kaasa üliõpilaste õppimismotivatsioonile ja akadeemilise personali järelkasvule Tallinna Tehnikakõrgkoolis (edaspidi TTK).

1. Käesolev statuut sätestab **Radius Machining OÜ** (edaspidi OÜ) stipendiumi (edaspidi stipendium) väljakuulutamise ja määramise põhimõtted ning korralduse.
2. Stipendium on ette nähtud **ühele (1)** **Tallinna Tehnikakõrgkooli** (edaspidi TTK)masinaehituse õppekava edukale üliõpilasele, kes vastab alljärgnevatele tingimustele:

2.1. üliõpilane on taotluse esitamise ajal immatrikuleeritud TTK-s, ei viibi akadeemilisel puhkusel ning õpib täiskoormusel;

 2.2. õpib II-IV kursusel;

 2.3. üliõpilasel on hea õppeedukus, puuduvad õppevõlgnevused, tema kaalutud keskmine

 hinne on vähemalt 3,5;

2.4. aktiivne eluhoiak ja soov areneda valdkonna tipptegijaks;

2.5. valmisolek teha koostööd Radius Machining OÜ-ga;

2.6. ei oma kehtivat töösuhet (sh võlaõigusliku lepingu alusel) ettevõttega Radius Machining OÜ(välja arvatud praktikandi ametikoht).

1. Stipendiumi allikaks on stipendiumi rahastaja (OÜ) poolt mittetulundusühingule Tallinna Tehnikakõrgkooli Arenduskeskus (edaspidi TTK Arenduskeskus) arvelduskontole ülekantav summa.
2. Stipendiumi suurus **ühele stipendiaadile on 1500 (üks tuhat viissada) eurot** ja see makstakse välja ühes osas.
3. Stipendiumi taotlemine ja määramine toimub avaliku konkursi korras. Konkurss kuulutatakse välja TTK kodulehel ja teistes võimalikes TTK infokanalites.
4. Stipendiumi taotlemiseks esitavad kandidaadid väljakuulutatud tähtajaks TTK tehnikainstituudi direktori nimele ja aadressil kaja.lattu@tktk.ee digitaalselt allkirjastatud:

6.1. isikliku avaldus;

* 1. curriculum vitae;
	2. õpingutulemuste väljavõtte;
	3. soovituskirja õppejõult, praktikajuhendajalt või varasemalt tööandjalt;
	4. nõusolek, et Radius Machining OÜ-l on õigus töödelda ja kasutada üliõpilase esitatud isikuandmeid, mis on seotud konkursil osalemisega ja stipendiaatide avalikustamisega;
1. TTK tehnikainstituut registreerib stipendiumi taotlemiseks esitatud avaldused, kontrollib nende vastavust käesoleva statuudi punktis 2 loetletud tingimustega ja

esitab tingimustele vastavad dokumendid 3 (kolme) tööpäeva jooksul pärast taotluse esitamise tähtaja möödumist OÜ-le.

1. Lõpliku otsuse stipendiaatide valikul ja stipendiumi määramise või mittemääramise osas langetab Radius Machining OÜ. Stipendiumi rahastaja (OÜ) võib soovi korral kohtuda stipendiumi taotlejatega enne stipendiaadi väljavalimist
2. OÜ teavitab TTK-d oma otsusest stipendiumi saaja osas hiljemalt 10 (kümne) kalendripäeva jooksul TTK-lt stipendiumi kandidaatide nimekirja ja dokumentide saamisest arvates. Stipendiaadi kinnitab Tallinna Tehnikakõrgkooli rektor oma käskkirjaga Radius Machining OÜ ettepanekul.
3. TTK Arenduskeskus maksab stipendiumi välja stipendiumi taotluses näidatud stipendiaadi pangakontole vastavalt punktis 9 nimetatud TTK rektori käskkirjale. Stipendiaadile võimaldatakse lõputöö tegemisel konsultatsioone Radius Machining OÜ erinevate valdkondade tippspetsialistidega.
4. OÜ töötleb kandidaatide isikuandmeid, lähtudes isikuandmete töötlemise üldpõhimõtetest. Töödeldavateks isikuandmeteks on konkursil osaleja esitatud dokumentides sisalduvad andmed, mis on vajalikud stipendiumi konkursi läbiviimiseks ja avalikkust stipendiaatidest teavitamiseks.
5. Võimalike stipendiumi määramisega seotud küsimustega tegeleb TTK tehnikainstituut, informeerides sellest teisi osapooli.

Allkirjastatud digitaalselt:

|  |  |  |  |  |
| --- | --- | --- | --- | --- |
| Ahti Talts  |  | Vello Vainola |  | Piret Lett |
| OÜ Radius Machining |  | Tallinna Tehnikakõrgkool |  | MTÜ Tallinna |
|  |  |  |  | Tehnikakõrgkooli Arenduskeskus |
|  |  |  |  |  |